Neuvoston direktiivi 78/609/ETY, annettu 29 päivänä kesäkuuta 1978, elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä annetun direktiivin 73/241/ETY muuttamisesta viidennen kerran



Virallinen lehti nro L 197 , 22/07/1978 s. 0010 - 0011

Suomenk. erityispainos Alue 13 Nide 8 s. 0151

Kreikank. erityispainos: Luku 03 Nide 22 s. 0032

Ruotsink. erityispainos Alue 13 Nide 8 s. 0151

Espanjank. erityispainos: Luku 13 Nide 8 s. 0201

Portugalink. erityispainos: Luku 13 Nide 8 s. 0201



NEUVOSTON DIREKTIIVI, annettu 29 päivänä kesäkuuta 1978, elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä annetun direktiivin 73/241/ETY muuttamisesta viidennen kerran (78/609/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä 24 päivänä heinäkuuta 1973 annetun neuvoston direktiivin 73/241/ETY(3), sellaisena kuin se on viimeksi muutettuna direktiivillä 76/628/ETY(4), liitteessä I olevassa 1.19 alakohdassa määritellään giandujapähkinäsuklaa, liitteessä I olevassa tämän suklaalajin määritelmässä ei säädetä maidon käytöstä sen eri muodoissa; tämä saattaisi mahdollisesti johtaa siihen, ettei tämän suklaalajin, joka on lisäksi laatutuote, valmistus enää olisi sallittua, ja tuotteessa voi perinteisesti olla tietty määrä maitoa, ja siksi olisi vahvistettava parempi määritelmä ja sallittava pienten maitomäärien lisääminen eri muodoissa, ON ANTANUT TÄMÄN DIREKTIIVIN: 1 artikla Korvataan direktiivin 73/241/ETY liitteessä I oleva 1.19 kohta seuraavasti: "1.19 Giandujapähkinäsuklaa (tai jokin sanan "gianduja" johdannaisista) tuote, joka on saatu ensinnäkin suklaasta, jonka kaakaon kuivien kiintoaineiden kokonaispitoisuus on vähintään 32 %, joista kaakaon kuivia rasvattomia kiintoaineita 8 %, ja toiseksi hienoksi jauhetuista hasselpähkinöistä sellaisina määrinä, että 100 g tuotetta sisältää vähintään 20 g ja enintään 40 g pähkinöitä. Seuraavia aineita voidaan myös lisätä: - maitoa tai kuiva-ainetta, joka on tuotettu kuivattamalla osittain tai kokonaan täysmaitoa taikka osittain tai kokonaan kuorittua maitoa sellainen määrä, että valmiissa tuotteessa kuivamaidon kiintoaineiden kokonaispitoisuus on enintään 5 painoprosenttia, joista enintään 1,25 % on voirasvaa. - manteleita, hasselpähkinöitä ja muita pähkinävaihtoehtoja, kokonaisina tai rikottuina, sellaisina määrinä, etteivät ne yhdessä jauhettujen hasselpähkinöiden kanssa ole enempää kuin 60 % tuotteen kokonaispainosta;". 2 artikla Jäsenvaltioiden on yhden vuoden kuluessa tämän direktiivin tiedoksi antamisesta tarvittaessa muutettava lainsäädäntönsä tämän direktiivin mukaiseksi ja ilmoitettava tästä komissiolle viipymättä. Muutettu lainsäädäntö on pantava täytäntöön siten, että: - tämän direktiivin mukaisten tuotteiden pitäminen kaupan sallitaan viimeistään kahden vuoden kuluttua direktiivin tiedoksi antamisesta; - niiden tuotteiden pitäminen kaupan, jotka eivät ole tämän direktiivin mukaisia, kielletään viimeistään kolmen vuoden kuluttua direktiivin tiedoksi antamisesta. 3 artikla Tämä direktiivi on osoitettu kaikille jäsenvaltioille. Tehty Brysselissä 29 päivänä kesäkuuta 1978. Neuvoston puolesta Puheenjohtaja S. AUKEN (1) EYVL N:o C 108, 8.5.1978, s. 16 (2) EYVL N:o C 84, 8.4.1978, s. 7 (3) EYVL N:o L 228, 16.8.1973, s. 23 (4) EYVL N:o L 223, 16.8.1976, s. 1